b"\n_START_ARTICLE_\nPampus echinogaster\n_START_SECTION_\nDescripci\xc3\xb3\n_START_PARAGRAPH_\nEl cos, comprimit, fa 60 cm de llarg\xc3\xa0ria m\xc3\xa0xima i \xc3\xa9s de color gris al dors, esvaint-se a blanc argentat cap al ventre, i amb petits punts negres per tot el cos. 1 \xc3\xbanica aleta dorsal amb 42-49 radis tous. Aleta anal amb 42-48 radis. Aleta caudal forcada i amb el l\xc3\xb2bul inferior m\xc3\xa9s allargat que el superior. Abs\xc3\xa8ncia d'aletes pelvianes. Les aletes dorsal i anal neixen darrere de les bases de les aletes pectorals. 41 v\xc3\xa8rtebres. L\xc3\xadnia lateral cont\xc3\xadnua. 15-21 branquiespines petites i primes. Musell rom. Front lleument arquejat. Ulls petits i lleugerament m\xc3\xa9s curts que el musell. Boca petita i subterminal, la qual arriba amb prou feines m\xc3\xa9s enll\xc3\xa0 del marge anterior dels ulls. Abs\xc3\xa8ncia d'opercle. L'obertura branquial es redueix a una mena d'esquerda vertical situada als costats del cos. Membrana branquial connectada a l'istme. Presenta una \xc3\xa0rea de crestes ondulades, les quals gaireb\xc3\xa9 assoleixen el nivell de l'origen superior de les aletes pectorals.\n_START_SECTION_\nReproducci\xc3\xb3\n_START_PARAGRAPH_\nLa fecundaci\xc3\xb3 \xc3\xa9s externa.\n_START_SECTION_\nAlimentaci\xc3\xb3\n_START_PARAGRAPH_\nEl seu nivell tr\xc3\xb2fic \xc3\xa9s de 3,35.\n_START_SECTION_\nH\xc3\xa0bitat i distribuci\xc3\xb3 geogr\xc3\xa0fica\n_START_PARAGRAPH_\n\xc3\x89s un peix mar\xc3\xad, bentopel\xc3\xa0gic i de clima temperat, el qual viu al Pac\xc3\xadfic nord-occidental: les \xc3\xa0rees sublitorals de fons sorrencs i fangosos del Jap\xc3\xb3, el mar del Jap\xc3\xb3, la mar Groga, el mar de la Xina Oriental i, potser tamb\xc3\xa9, el mar de la Xina Meridional, incloent-hi la pen\xc3\xadnsula de Corea, la Xina i Taiwan (com ara, les illes Pescadors).\n_START_SECTION_\nObservacions\n_START_PARAGRAPH_\n\xc3\x89s inofensiu per als humans, el seu \xc3\xadndex de vulnerabilitat \xc3\xa9s de baix a moderat (33 de 100) i es comercialitza fresc."